Oslo havnevesen bygget Skur 13, som sto ferdig i 1963. Skuret og arealet innenfor ble leiet ut til Follum fabrikker AS, som brukte det til oppbevaring av papir for eksport. Da eksporten økte, forlenget Havnevesenet skuret østover i 1969/70. I 1983 og 1984 ble skuret utvidet med 3540 kvadratmeter og et servicebygg på 380 kvadratmeter, og samlet grunnflate ble da 9100 kvm. På landsiden av skuret ble det lagt jernbanespor som gjorde at avispapiret fra Follum fabrikker på Hønefoss kunne kjøres helt frem til skuret på bane.